
	Mas’ul kafedra:
	Kompyuter lingvistikasi va raqamli texnologiyalar

	Fanni o‘qitishning maqsadi:
	Zamonaviy raqamli texnologiyalar tezkor rivojlanayotgan hozirgi davrda talabalarga PHP dasturlash tili asosida server tomonida ishlaydigan veb-ilovalar va interaktiv onlayn kontent yaratish ko‘nikmalarini o‘rgatish orqali ularning kasbiy kompetensiyalarini rivojlantirish muhim ahamiyat kasb etadi. Ushbu fan noshirlik sohasi vakillarining axborot-kommunikatsiya texnologiyalaridan samarali foydalanish, dinamik elektron nashrlar, veb-jurnallar, multimedia materiallari va raqamli kontentni ishlab chiqish, tahrirlash hamda foydalanuvchiga qulay shaklda taqdim etish ko‘nikmalarini shakllantirishga xizmat qiladi. Ayniqsa, PHP yordamida ma'lumotlar bazasi bilan integratsiya qilingan interaktiv saytlar yaratish, foydalanuvchi talablariga mos ravishda kontentni boshqarish va tarqatish talabalarning amaliy malakasini mustahkamlashga imkon beradi.

	Fanni o‘qitishdan kutilayotgan natija:
	Noshirlik yo‘nalishida tahsil olayotgan talabalar "Web dasturlash" fanini o‘rganish jarayonida quyidagi nazariy bilim va amaliy ko‘nikmalarga ega bo‘lishlari kutiladi:
1. PHP dasturlash tilining asosiy tushunchalarini egallash – o‘zgaruvchilar, operatorlar, funksiyalar, massivlar, shartli operatorlar, sikllar va hodisalar bilan ishlash kabi asosiy elementlarni amalda qo‘llay olish;
2. Server tomonida dinamik veb-sahifalar yaratish – PHP va HTML/CSS integratsiyasida foydalanuvchi bilan o‘zaro muloqotni tashkil eta olish, shakllar (formalar), tugmalar, menyular kabi elementlardan ma'lumot qabul qilish va ularga javob qaytarishni boshqarish;
3. Raqamli nashrlar va onlayn platformalar uchun dinamik kontent yaratish – elektron jurnallar, bloglar, veb-kitoblar kabi raqamli nashrlar muhitida PHP orqali mazmunni ma'lumotlar bazasidan olib, dizayn bilan uyg‘unlashtirishni ta’minlay olish;
4. Muammoli vaziyatlarni tahlil qilish va algoritmik fikrlashni shakllantirish – ma’lum masalani yechish uchun mantiqiy algoritmlar tuzish va ularni PHP dasturlash tili yordamida amalga oshirish qobiliyatiga ega bo‘lish;
5. Raqamli kommunikatsiya vositalari bilan samarali ishlash – foydalanuvchi tajribasini (UX) hisobga olgan holda funksional va qulay interfeyslarni yaratishda front-end va back-end texnologiyalarini uyg‘unlashtirish bo‘yicha amaliy ko‘nikmalarni shakllantirish;
6. [bookmark: _GoBack]Kasbiy faoliyatga tayyorgarlik – raqamli nashrlar, veb-tahririyatlar va internet-nashriyotlarda ishlash uchun zarur bo‘lgan zamonaviy PHP texnologiyalari, ma’lumotlar bazasi boshqaruvi va server tomonida ishlash bo‘yicha bilimlarga ega bo‘lish.



